Diari Oficial de la Generalitat Valenciana


Sumari del DOGV 5496, del 23-04-2007 (2007/4683)

Resolució de 14 de març de 2007, de la Direcció General d'Energia, per la qual s'atorga autorització administrativa i aprovació del projecte d'execució per a la instal·lació de la desviació de la línia aèria Benidorm - l'Algar en el terme municipal de la Nucia. Expedient: ATLIRE/2007/23/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5496

Data del DOGV
:   23-04-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/4683


Data del document
:   14-03-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Nucia, la
    * subministrament d'energia elèctrica
    * empresa privada

Vist l'expedient amb referència ATLIRE/2007/23/03 incoat pel Servici Territorial d'Energia d'Alacant a instàncies d'Iberdrola Distribución Eléctrica, SAU (d'ara endavant, Iberdrola), amb domicili a l'efecte de notificacions a Múrcia (CP 30.009), avinguda de Los Pinos 7, relatiu a la sol·licitud, de 2 de març de 2007, sobre autorització administrativa i aprovació de projecte d'execució, per a la instal·lació de la desviació entre els suports núm. 19 i núm. 23 de la línia aèria d'alta tensió de 132 kV Benidorm-l'Algar, ubicada al costat de la carretera CV-70, a l'altura del PK 7, en el terme municipal de la Nucia, província d'Alacant.  
A la mencionada petició s'adjunta projecte d'execució firmat per l'enginyer tècnic industrial Sr. Juan Luis Perea Ramírez, visat pel Col·legi Oficial d'Enginyers Tècnics Industrials d'Alacant amb data 31 d'octubre de 2006.  
Vist que les actuacions sol·licitades resulten de l'aprovació per l'Ajuntament de la Nucia de l'actuació urbanística denominada Pla Parcial Industrial 10 en el polígon de La Alberca, al seu pas per l'esmentat polígon industrial.  
Vist que de la documentació que hi ha en l'expedient es desprén que pel que fa a l'afecció de l'esmentada instal·lació a béns o zones dependents de l'Ajuntament de la Nucia, i respecte als encreuaments previstos en la instal·lació projectada, que són: carretera CV-70, a l'altura del PK 7, línia aèria de baixa tensió i línia de telecomunicacions, l'empresa peticionària ha prestat la seua conformitat a les condicions establides.  
Vist que, d'acord amb la sol·licitud i el projecte d'execució presentats, la finalitat que es perseguix amb la desviació de l'actual línia existent està motivada per les obres que s'han de realitzar en l'actuació urbanística Pla Parcial Industrial 10, en el polígon de La Alberca, situat en el terme municipal de la Nucia.  
Vist que el Servici Territorial d'Energia d'Alacant, competent per a la instrucció de l'expedient de sol·licitud, n'ha emés un informe favorable.  
Vist que Iberdrola Distribución Eléctrica, SAU, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors qualificats, amb àmbit d'actuació nacional.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els requisits que establix la Llei 54/1997, de 27 de novembre, del Sector Elèctric; el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.   
Atés que la Direcció General d'Energia és competent per a la resolució del present expedient, d'acord amb el que disposa l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol   
Primer. Autoritzar administrativament Iberdrola Distribución Eléctrica, SAU, la instal·lació per a la desviació entre els suports núm. 19 i núm. 23 de la línia aèria d'alta tensió 132 kV Benidorm-l'Algar, ubicada al costat de la carretera CV-70, a l'altura del PK 7, en el terme municipal de la Nucia, província d'Alacant i les característiques principals de la qual són les següents:  
o Traçat: desviació del tram de la línia aèria d'alta tensió a 132 kV Benidorm-l'Algar, comprés entre els suports núm. 19 i núm. 23, eliminant els suports existents números 19, 20, 21, 22 i 23 i instal·lant quatre suports de nova planta.  
o Tensió nominal: 132 kV (1ª categoria).  
o Longitud: 981 m.  
o Punt d'entroncament: suport de nova planta, tipus 61T-220/B15, que substituïx l'antic suport núm. 19.  
o Punt final: suport de nova planta, tipus 646/B22, que substituïx el suport núm. 23.  
o Conductors: alumini-acer amb secció de 281'1 mm² recobert d'alumini tipus LA 280 (Hawk). Porta en tota la longitud un cable de terra AC-50.  
o Suports: d'estructura metàl·lica sobre fonamentació, constituïts per angulars de costats iguals, gelosia senzilla i unions caragolades, amb alçària suficient perquè el conductor quede, almenys, a 6'20 m sobre el terreny, i dotat de la corresponent presa de terra.  
o Pressupost: 31.000'12 euros.  
Segon. Aprovar el projecte d'execució referit a la instal·lació de la desviació de la línia autoritzada en el punt primer de la present resolució, firmat per l'enginyer tècnic industrial Sr. Juan Luis Perea Ramírez, visat pel Col·legi Oficial d'Enginyers Tècnics Industrials d'Alacant, amb data 31 d'octubre de 2006 i sotmetre'l a les condicions següents:  
1. La instal·lació haurà de realitzar-se d'acord amb el projecte presentat.  
2. El termini d'execució de la instal·lació serà de trenta dies, comptadors a partir de la notificació de la present resolució. No obstant això, abans de l'acabament del dit termini, Iberdrola Distribución Eléctrica, SAU, podrà sol·licitar-ne una ampliació per mitjà d'una sol·licitud motivada davant d'esta Direcció General d'Energia.   
3. El titular informarà de l'acabament de les obres al Servici Territorial d'Energia d'Alacant a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent, i s'acreditarà que és conforme als reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte de l'autorització administrativa i el projecte d'execució aprovat.  
4. L'administració deixarà sense efecte la present resolució en qualsevol moment en què observe l'incompliment de les condicions que esta imposa.  
5. La present resolució s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació de territori i al medi ambient.  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 14 de març de 2007.- El director general d'Energia: Antonio Cejalvo Lapeña.